Diskusia:Adolf Peter Záturecký

message: presunuté z 
Zdravím redaktorov Wikipédie, bol mi akýmsi Vasiľom odstránený rok vydania knihy Slovenská přísloví, pořekadla a úsloví Špeciálne:Rozdíl/6795091 z 1896 na 1897. Úplne pôvodne v článku bolo 1896. Vec sa má tak, že jediný dátum na knihe je "předloženo dne 21. května 1896", čo sa často berie ako rok vydania, a takto sa to nachádza v katalógoch knižníc (napr. KIS3G alebo CASLIN), v žiadnom katalógu som nenašiel rok 1897. Fakt je ten, že s vysokou pravdepodobnosťou bola v skutočnosti kniha vydaná až v roku 1897, čo sa spomína v niektorých bio/bibliografiách. Avšak kniha nemá ISBN a katalogizovaná je prevažne pod rokom 1896, takže je to dôležitý údaj, ktorý by čitateľ mal dostať (napr. aby si knihu mohol podľa toho požičať v knižnici) a nie ho odstraňovať. Minimálne takýto dogmatický prístup sťažuje účelnosť Wikipédie voči jej používateľom. Všetky dôležité informácie a zdroje sú v tomto komentári, takže keď niekto chcete, tak si to tam doplňte, ja už nemám najmenšiu chuť venovať tomu ďalšiu energiu, aby mi to niekto následne potom revertoval. 
Možno sú oficiálne katalógy knižníc, alebo taký biografický lexikón pre slovenskú wiki málovýznamné a nedôveryhodné zdroje, rešpektujem aj takýto názor. Každopádne je to zvláštne, lebo táto wiki si očividne (často až úchylne) zakladá na enumerácií alternatívnych údajov. Nechcem nejaký flamewar, nuž aby tá informácia nezapadla, tak som sa rozhodol vyjadriť. Daevid (diskusia) 20:56, 22. február 2019 (UTC)
replies: text: Rok vydania nebol odstránený, ale zmenený. A bol zmenený podľa normy ISO 690, ktorá k tomuto uvádza: „Ak sa rok vydania neuvádza, ale je možné ho zistiť, mal by sa doplniť.“ Pričom príklady uvádza norma v [], presne ako som ja uviedol.

text: Kniha vyšla v roku 1897 ako píše článok v Kultúre slova, rovnako tak uvádza , kde sa píše: „Po definitívnej úprave A. P. Záturecký zaslal zbierku Českej akadémií vied v Prahe, kde vyšla na jeseň 1897 pod názvom Slovenská přísloví, pořekadla a úsloví.“ Rovnako aj Slavica Slovaca  či Listy filologické roč. 25, 1898. s. 156. . Vasiľ (diskusia) 12:41, 26. február 2019 (UTC)

text: PS MELICHERČÍK, Andrej. Adolf Peter Záturecký a slovenské príslovia. In: : „Kniha vyšla v jeseni roku 1897.“ Vasiľ (diskusia) 16:45, 26. február 2019 (UTC)
replies: text: :Lenže samotná norma uvádza všeobecnú zásadu: „Údaje pre tvorbu odkazov a citácií by sa mali preberať priamo z publikácie.“. Zdroj údajov, k dispozícií „de visu“ by mal mať prednosť pred inými. Stačí si pozrieť príručky citovania voľne dostupné „Ak sa dátum nedá určiť, nahradí sa rokom udelenia copyrightu, rokom tlače, alebo predpokladaným rokom vydania v hranatej zátvorke napr. tlač 1975, cop. 1970, alebo [cca 1996].“

text: :K samotnému Zátureckému, ja sa nehádam, že to fakticky bolo 1897, ale KS doslova uvádza „Celkom jednoznačnú odpoveď na sledovanú otázku však môže dať až hlbší výskum archívnych dokladov Českej akadémie cisára Františka Jozefa“. Nuž a Reprezentačný biografický lexikón z roku 1999, čo je iste dosť kvalitný zdroj, má stále uvedený rok 1896.Daevid (diskusia) 16:38, 26. február 2019 (UTC)
replies: text: ::V prvom vydaní knihy je datovaný len predhovor, nič iné. Takže z publikácie možno prebrať len datovanie predhovoru.

text: ::Dobové recenzie (uvedené vyššie) uvádzajú ako rok vydania 1897.

text: ::Reprezentačný sa pokojne mohol pomýliť. Pri množstve kníh, ktoré spomína, by to nebolo nič závažné. Vasiľ (diskusia) 16:51, 26. február 2019 (UTC)
replies: text: :::Datovaná je aj titulná strana, veď to bol zdroj môjej prvej úpravy, tu si to môže každý prečítať. To je zdroj, z ktorého metódou „de visu“ knižnice berú ako dátum 1896. Samozrejme môže sa to upresniť ako „předloženo 1896“ a pod.Daevid (diskusia) 20:18, 26. február 2019 (UTC)

text: :::„Předloženo“ neznamená, že bolo v tom roku aj vydaná. Netreba to uvádzať [předloženo 1896], pretože rok vydania je známy a ten je 1897, teda ak už citovať presne toto vydanie, tak [1897]. Pozri zdroje, ktoré som vyššie uviedol a spomedzi nich , kde sa píše„V Praze, 1897.“ Je to anotácia autora, ktorému Záturecký sám v predslove poďakoval. Tak azda vedel, že v ktorom roku kniha, o ktorej vydanie sa sám výrazne zasadil a napísal o nej do Listov filologických, vyšla. Vasiľ (diskusia) 20:43, 26. február 2019 (UTC)
thread_title:  Rok vydania knihy